Licenciat-WEB	E, en auer hèt caminant era estacion des sèt glèises, e en tot cohessar-se damb un penitenciari e punat eth pè a Sa Santetat, plen d'agnusdei e compdes, se determinèc a anar entà Napoles; e per èster temps de cambis, dolent e damnatjós entà toti aqueri qu'entren o gessen de Roma, se i vien per tèrra, partic per mar entà Napoles, a on ara admiracion qu'amiaue d'auer vist Roma l'ahigèc era que li costèc veir Napoles, ciutat, ena sua pensada, e ara de toti es que l'an campada, era mielhor d'Europa e enquia de tot eth mon.